איי זנזיבר הינם אחד מהיעדים האקזוטיים ביותר בעולם, בעל החופים השלווים והלבנים ועטורי הדקלים. הקסם של זניזבר הוא בין היתר בהיותו גן עדן טרופי ו"בתולי", אשר במקביל מציע שירותי תיירות מתקדמים. הנופשים באי יכולים ליהנות, מעבר לחופשה האולטימטיבית בחוף הים, ממגוון רחב של פעילויות.
המסעדה ממוקמת בחוף הדרום- מזרחי של האי זנזיבר ובמקור היוותה נקודת דיג של דייגים רבים באי. במסעדה קיימים 12 שולחנות בלבד והיא יכולה להכיל עד 45 סועדים. המסעדה מוקפת מכל עבריה (360 מעלות) במי האוקיינוס ההודי, בצבע כחול-טורקיז בוהק. זנזיבר ידועה בזמני הגאות והשפל הקיצוניים ומיקומה של המסעדה מושפע מכך רבות. בזמני שפל ניתן להגיע אל המסעדה בהליכה רגלית, שכן הים רחוק מאוד מהחוף. בזמני גאות ניתן להגיע למסעדה בסירה. המסעדה נחשבת לאחד ממקומות ביקור החובה באי, והיא מפורסמת בכל העולם בשל מיקומה ותפריטה הייחודי. היא מעוצבת בסגנון אפריקאי מקומי ומגישה מאכלי ים טריים ביותר אותם דגים מהים בזמן אמת. ניתן גם לבלות במרפסת של המסעדה וליהנות מחוויה בלתי נשכחת.
מאפיה הינו מהאיים המרכזיים בארכיפלג של איי זנזיבר, הוא הדרומי ביותר בשרשרת האיים וממוקם כ-25 ק"מ מחופי זנזיבר. מתגוררים בו כ- 40,000 תושבים מקומיים העוסקים בדיג וחקלאות. תושבי האי דואגים לשמר את התרבות המקומית ולא נכנעים למודרניזציה. לכן, חופשה באי מאפיה היא חופשה מושלמת הנותנת לאורחיה לנוח מהקצב המהיר של העולם ולהתמכר לשלווה האקזוטית. באי קיימים מעל 400 זנים של דגים וריף אלמוגים עשיר ביותר, המהווה מקור משיכה וגן עדן לחובבי הצלילה מכל העולם. חופי צלילה פרטיים ובתוליים לגמרי המעניקים את חווית הצלילה המרתקת ברמה הגבוהה ביותר.
אי קסום ומבודד, הקטן באיי זנזיבר, ממוקם צפונית לחוף המרכזי של זנזיבר. נחשב לאי תבלינים ומקום מקורו העיקרי של תבלין הציפורן. מספר התיירים באי פמבה קטן ונחשב לאי מסתורין בעל יערות רבים. באי חיים מעל 300,000 תושבים מקומיים העוסקים בעיקר בחקלאות ובדיג. סדר היום והחיים באי רחוקים מהציוויליציה והעולם המודרני והמפותח, האי מהווה פינה שקטה בלב האוקיינוס ההודי.
מסע אל הכפר נונגווי הוא מסע במנהרת הזמן, אל מסורות עתיקות יומין. בכפר ניתן לצפות בתהליך של בניית ספינות הדאו שנשמר לאורך מאות שנים, בנשים המקומיות שולות אצות ומושות סרטנים ותמנונים מהים ובשוק הדייגים הצבעוני של מקוקוטני.
מדובר באחת הערים העתיקות במזרח אפריקה, מראשית המאה ה- 16. היא נקראת על שם אבן האלמוגים הלבנה אשר שימשה לבנייתה. העיר בנויה סימטאות קטנות ורחובות צרים ובהם חנויות ייחודיות. מבניה, בעלי השפעות ארכיטקטוניות מגוונות, המעידים על ריבוי השליטים והכובשים בה.